༄༅།།སྐྱབས་མགོན་ཀིརྟི་སྐུ་ཕྲེང་དང་པོ་ྋརོང་ཆེན་ལྗགས་ནག་པ་དགེ་འདུན་རྒྱལ་མཚན་མཆོག་ནི།བོད་རབ་བྱུང་དྲུག་པའི་ཤིང་སྟགཕྱི་ལོ་༡༣༧༤ལོར་མདོ་སྨད་བཞག་ཤོད་ཅེས་པའི་སར་ཡབ་ཀླུ་འབུམ་དང་ཡུམ་ཨ་སྨན་གཉིས་ཀྱི་སྲས་སུ་སྐུ་འཁྲུངས་ཤིང༌།དང་པོ་ཉིད་ནས་ལྗགས་མདོག་སྔོན་པོ་དང་དབུས་སུ་ཨ་ཡིག་དཀར་པོ་ཤིན་ཏུ་གསལ་བ་ཞིག་ཡོད་པས་ལྗགས་ནག་པ་ཞེས་ཡོངས་སུ་གྲགས།ཆེར་སྐྱེས་པ་ན་ཐུགས་ཀར་ཧྲཱིཿདང་ཧཱུཾ་གསལ་ཞིང་ཕྱག་ཞབས་ལ་འཁོར་ལོའི་མཚན་མ་མངོན་དུ་གྱུར་པ་སོགས་སྐྱེས་བུ་ཆེན་པོའི་མཚན་བཟང་གིས་ལེགས་པར་བརྒྱན་ཡོད་པར་གསུངས།སྐུ་གཞོན་ནུའི་དུས་ནས་གཤིན་རྗེའི་གཤེད་དང༌།སྤྱན་རས་གཟིགས།སྒྲོལ་མ།ཕྱག་ན་རྡོ་རྗེ་སོགས་ཀྱིས་ཡང་ཡང་ཞལ་གཟིགས་ཤིང་བསྙེན་སྒྲུབ་དུ་མ་མཛད་པས་སྤྱན་རས་གཟིགས་དང་སྒྲོལ་མས་དབུས་སུ་ཕེབས་ན་འཇམ་དབྱངས་ཀྱི་སྤྲུལ་པར་མཇལ་བའི་ལུང་བསྟན་གནང་བ་ལྟར།ས་སྦྲུལ།ཕྱི་ལོ་༡༣༨༩ལོར་དབུས་འགྲུལ་པ་འགའ་དང་ལྷན་ཚོང་པའི་ཆས་ཀྱིས་བྱོན་ཏེ།